Ba mhór an t-athrú a tháinig ar chúrsaí ó d’imir na foirne céanna in aghaidh a chéile sa chraobh mí ó shin, nuair a bhí farasbarr 18 pointe ag Ciarraí Thoir ar fhoireann na Gaeltachta. Bhí fir an Daingin chun tosaigh den chuid is mó den chluiche an deireadh seachtaine seo caite agus tá cluiche crua eile rompu Dé Domhnaigh seo chugainn más leo dúshlán na gCrócach a thabhairt i gcluiche ceannais an chontae.